Document ID: 32003R0874

Rådets forordning (EF) nr. 874/2003
af 6. maj 2003
om indgåelse af en aftale mellem Det Europæiske Fællesskab og Republikken Kiribati om fiskeri i Kiribatis fiskerizone
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 37, sammenholdt med artikel 300, stk. 2, og artikel 300, stk. 3, første afsnit,
under henvisning til forslag fra Kommissionen(1),
under henvisning til udtalelse fra Europa-Parlamentet(2), og
ud fra følgende betragtninger:
(1) Fællesskabet og Republikken Kiribati har forhandlet om og paraferet en fiskeriaftale, der giver EF-fiskere mulighed for at fiske i de farvande, som fiskerimæssigt hører ind under Kiribatis højhedsområde og jurisdiktion.
(2) Det er i Fællesskabets interesse at godkende nævnte aftale.
(3) Der bør fastlægges en metode til fordeling af fiskerimulighederne mellem medlemsstaterne -
UDSTEDT FØLGENDE FORORDNING:
Artikel 1
Aftalen mellem Fællesskabet og Republikken Kiribati om fiskeri i Kiribatis fiskerizone godkendes hermed på Fællesskabets vegne.
Teksten til aftalen er knyttet til denne forordning.
Artikel 2
De fiskerimuligheder, der er fastsat i protokollen til aftalen, fordeles mellem medlemsstaterne således:
TABELPOSITION
Hvis de i protokollen fastsatte fiskerimuligheder ikke udnyttes fuldstændigt gennem licensansøgningerne fra disse medlemsstater, kan Kommissionen eventuelt acceptere licensansøgninger fra andre medlemsstater.
Artikel 3
Medlemsstater, hvis fartøjer fisker under denne aftale, skal meddele Kommissionen, hvor store mængder af hver bestand deres fartøjer fanger i Kiribatis fiskerizone, jf. Kommissionens forordning (EF) nr. 500/2001 af 14. marts 2001 om gennemførelsesbestemmelser til Rådets forordning (EØF) nr. 2847/93 vedrørende kontrollen af EF-fiskerfartøjernes fangster i tredjelandes farvande og på åbent hav(3).
Artikel 4
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. maj 2003.

Labels: 18
5
6